06,
ok`(	(	9

3.6.2005	SM 2005-423/Ym-O
Oikeusministeriö Lainvalmisteluosasto PL 1
00131 HELSINKI
kirjeenne 26.5.2005, nro 4/41/2004
VAESTÖTIETOLAIN MUUTOKSEN ESITTELY YM.

Oikeusministeriössä on valmisteltu ehdotus hallituksen esitykseksi eräiksi kiinteistöjen omistajatietojen ajantasaisuutta parantaviksi säännöksiksi. Ehdotukseen sisältyy mm. väestötietolain (507/1993) muuttamista koskeva ehdotus, joka kuuluu sisäasiainministeriön toimialaan. Viitekohdassa mainitulla kirjeellänne olette pyytäneet lupaa saada esitellä myös väestötietolain muutosehdotus eduskunnalle.

Sisäasianministeriö ilmoittaa kunnioittavasti, että oikeusministeriö voi esitellä edellä mainittuun ehdotukseen sisältyvän sisäasiainministeriön toimialaan kuuluvan väestötietolain muutosehdotuksen. Sisäasiainministeriö edellyttää kuitenkin, että säännösehdotusta täsmennetään ennen esittelyä seuraavasti.

Väestötietolakia koskeva ehdotus tarkoittaa uuden 4 a §:n lisäämistä lakiin. Pykälässä säädettäisiin kuolinpesän yhteystietojen tallettamisesta väestötietojärjestelmään. Säännöksen sanamuoto ei ota kantaa kuka asiassa on henkilötietolain (523/1999) 3 §:ssä tarkoitettu rekisteröity ja kuinka kyseisiä tietoja käsiteltäisiin tietojärjestelmärakenteen sisällä. Säännöksen yksityiskohtaisissa perusteluissa asiasta on todettu seuraavaa: "väestörekisterikeskus yhdistäisi ne kuolleen henkilön muihin tietoihin ". Koska asialla on myös henkilötietojen käsittelyyn liittyvä näkökulma, tulisi asia todeta nimenomaisesti pykälätekstissä.

Säännöksen sanamuodossa ei myöskään oteta kantaa siihen, mikä on talletettujen yhteystietojen juridinen merkitys. Asialla on merkitystä mm. rekisterinpitäjän vastuiden kannalta. Säännöksen yksityiskohtaisissa perusteluissa todetaan ainoastaan, että "kuolinpesän yhteyshenkilön rekisteröiminen ei merkitse sitä, että kyseisellä henkilöllä olisi oikeus tehdä kuolinpesän puolesta oikeustoimia tai käyttää puhevaltaa viranomaisiin nähden ". Väestötietolain nykyisen rakenteen kannalta säännöksessä tulisi todeta, ettei näillä tiedoilla ole väestötietolain 6 §:n 1 momentissa tarkoitettua julkista luotettavuutta tai tietojen käyttötarkoitus rajattaisiin säännöksessä esim. vastaavalla tavalla kuin nyt väestötietolain 26 §:n 2 momentissa on rajattu rakennus- ja huoneistotietojen käyttöä.
Postiosoite	Käyntiosoite	Puhelin	Faksi
PL 26	Kirkkokatu 12	Vaihde (09) 16001	(09) 160 44635
00023 VALTIONEUVOSTO	HELSINKI	Sähköposti:	Internet:
etunimi.sukunimi@intermin.fi	www.intermin.fi

Ilkka Turunen

Ehdotuksessa väestötietojärjestelmästä käytetään joissakin tapauksissa nimitystä "väestörekisteri". Koska viimeksi mainittu termi ei ole enää väestökirjanpitoa koskevilta osin lainsäädännössä käytössä, tulisi sen sijaan käyttää termiä "väestötietojärjestelmä".

Kansliapäällikkö	Ritva Viljanen
Lainsäädäntöneuvos

JAKELU	Erityisavustaja Timo Reina Erityisavustaja Hannu Taavitsainen